รายงานการประชุมสภาองค์การบริหารส่วนตำบลหัวไทร

สมัยประชุมสามัญ สมัยที่ 3 ประจำปี 2557

ครั้งที่ 1

วันที่ 1 เดือน สิงหาคม พ.ศ.2557

ณ ห้องประชุมองค์การบริหารส่วนตำบลหัวไทร

**---------------------------**

**ผู้มาประชุม จำนวน 25 คน**(รวมเลขานุการสภาองค์การบริหารส่วนตำบล)

**ลำดับที่** **ชื่อ-สกุล** **ตำแหน่ง** **ลายมือชื่อ**

1. นายพิทยา สุทธิสมพร ประธานสภาฯ พิทยา สุทธิสมพร

2. นายดำรงค์ ทิพย์กองลาศ ส.อบต.ม.3 ดำรงค์ ทิพย์กองลาศ

3. นายสมมารถ ปราดจัน ส.อบต. ม.6 สมมารถ ปราดจัน

4. นางสุดา วงศ์พานิช ส. อบต. ม.8 สุดา วงศ์พานิช

5. นางปราณี วิเศษประไพ ส.อบต.ม.11 ปราณี วิเศษประไพ

6. นายกัษวัฏ รักบัวทอง ส.อบต.ม.7 กัษวัฎ รักบัวทอง

7. นางสุรางคณา แก้วเนียม ส.อบต. ม.10 สุรางคณา แก้วเนียม

8. นายสำราญ หนูนาค รองประธานสภา อบต. สำราญ หนูนาค

9. นายณรงค์ อักษรสมบัติ ส.อบต.ม.12 ณรงค์ อักษรสมบัติ

10. นางณิชา จันทร์ศรี ส.อบต.ม.2 ณิชา จันทร์ศรี

11. นายบุญรับ สีพุธสุข ส.อบต.ม.9 บุญรับ สีพุธสุข

12. นายกฤษณพงศ์ ดำชุม ส.อบต. ม.5 กฤษณพงศ์ ดำชุม

13. นายยงยุทธ เพ็ชรศรี ส.อบต. ม.3 ยงยุทธ เพ็ชรศรี

14. นางจุฑามาศ แก้วจันทร์ ส.อบต.ม.4 จุฑามาศ แก้วจันทร์

15 นายพบ นวลปาน ส.อบต. ม.11 พบ นวลปาน

16. นายฤทธิชัย สังข์อุ่น ส.อบต.ม.2 ฤทธิชัย สังข์อุ่น

17. นายสุพล ปานถาวร ส.อบต.ม.7 สุพล ปานถาวร

18. นายอดิศักดิ์ แสงอุไร ส.อบต.ม.1 อดิศักดิ์ แสงอุไร

19. นายสุชาติ พุ่มหมอ ส.อบต.ม.9 สุชาติ พุ่มหมอ

20. นายวีระศักดิ์ เขียวพะวงศ์ ส.อบต.ม.10 วีระศักดิ์ เขียวพะวงศ์

21. นางกุลธิรัตน์กาฬวัจนะส.อบต.ม.1 กุลธิรัตน์ กาฬวัจนะ

22. นางสาวนันทวรรณ จันทร์ใหม่ ส.อบต.ม.12 นันทวรรณ จันทร์ใหม่

23. น.ส.มาลี เพ็ชรกูล ส.อบต.ม.6 มาลี เพ็ชรกูล

24. นายพิศทยา พลายด้วง ส.อบต.ม.4 พิศทยา พลายด้วง

25. นายเสน่ห์ อ่อนเกตุพล เลขานุการสภา อบต. เสน่ห์ อ่อนเกตุพล

***ผู้เข้าร่วมประชุม จำนวน 3 คน***

**ลำดับที่** **ชื่อ-สกุล** **ตำแหน่ง** **ลายมือชื่อ**

1. นายสมบูรณ์ ขลุกเอียด นายก อบต. สมบูรณ์ ขลุกเอียด

2. นางเกษร จันทร์เขียว เลขานุการ นายกอบต. เกษร จันทร์เขียว

3. ด.ต.จรูญ ทองเกียรติ รองนายก อบต. จรูญ ทองเกียรติ

-2-

**เริ่มประชุมเวลา 10.00 น.**

เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 25 คน (รวมเลขานุการสภาองค์การบริหารส่วนตำบล) และมีผู้เข้าร่วมประชุม จำนวน 3 คน เป็นอันว่าครบองค์ประชุม แล้วให้สัญญาณเรียกสมาชิกเข้าห้องประชุม โดย นายพิทยา สุทธิสมพร ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง เมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** -เรื่องที่ประธานแจ้งต่อที่ประชุม

ประธาน 1.1การประกาศใช้แผนพัฒนาสามปี(พ.ศ.2558-2560) ขององค์การบริหารส่วนตำบลหัวไทร

-ตามที่สภาองค์การบริหารส่วนตำบลหัวไทร ได้มีมติให้ความเห็นชอบร่างแผนพัฒนาสามปี(พ.ศ.2558-2560) ขององค์การบริหารส่วนตำบลหัวไทร ในการประชุมสมัยสามัญ สมัยที่ 2 ประจำปี2557 ครั้งที่ 2 เมื่อวันที่ 12 มิถุนายน 2557 นั้น

นายกองค์การบริหารส่วนตำบลได้อนุมัติและประกาศใช้เป็นแผนพัฒนาสามปี(พ.ศ.2558-2560)ไปแล้ว ตามประกาศองค์การบริหารส่วนตำบลหัวไทร ลงวันที่ 16 มิถุนายน 2557

1.2 การประกาศเรียกประชุมสภาองค์การบริหารส่วนตำบลหัวไทร สมัยสามัญ สมัยที่ 3 ประจำปี 2557

-ตามประกาศสภาองค์การบริหารส่วนตำบลหัวไทร ลงวันที่ 23 กรกฎาคม 2557ได้เรียกประชุมสภาองค์การบริหารส่วนตำบล สมัยสามัญ สมัยที่ 3 ประจำปี 2557 เป็นเวลา 15 วัน โดยเริ่มตั้งแต่วันที่ 1 สิงหาคม 2557จนถึงวันที่ 15 สิงหาคม 2557 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

1.3 การนัดประชุมสภาองค์การบริหารส่วนตำบลหัวไทร สมัยสามัญ สมัยที่ 3 ประจำปี 2557

-ตามหนังสือที่ นศ 82401/ว 036 ลงวันที่ 25 กรกฎาคม 2557 ได้นัดประชุมสภาองค์การบริหารส่วนตำบล สมัยสามัญ สมัยที่ 3 ประจำปี 2557 ในวันที่ 27 สิงหาคม 2557 (วันนี้) ตั้งแต่เวลา 10.00 น. เป็นต้นไป ณ ห้องประชุมองค์การบริหารส่วนตำบลหัวไทร เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2558 รายละเอียดปรากฏตามระเบียบวาระการประชุมฯที่ได้จัดส่งพร้อมกับหนังสือแจ้งงนัดประชุมดังกล่าว ให้สมาชิกทุกท่านไปแล้ว

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 2 ประจำปี 2557 ครั้งที่ 3 เมื่อวันที่ 27 มิถุนายน 2557**

ประธาน -ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงานการประชุมฯได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์หน้าห้องประชุมองค์การบริหารส่วนตำบลและที่ห้องกิจการสภาองค์การบริหารส่วนตำบลเพื่อให้สมาชิกได้ตรวจดูแล้ว ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

-3-

ที่ประชุม -รับรองรายงานการประชุมสภาองค์การบริหารส่วนตำบล สมัยสามัญ สมัยที่ 2 ประจำปี 2557 ครั้งที่ 3 เมื่อวันที่ 27 2มิถุนายน 2557 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

**ระเบียบวาระที่ 3** **กระทู้ถาม**

ประธาน -ไม่มี

**ระเบียบวาระที่ 4** **เรื่องที่คณะกรรมการที่สภาองค์การบริหารส่วนตำบลตั้งขึ้นพิจารณา เสร็จแล้ว**

ประธาน -ไม่มี

**ระเบียบวาระที่ 5 เรื่องการพิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ.2558 ในวาระที่ 1 (ขั้นรับหลักการ)**

ประธาน **⏺สาระสำคัญ**

-ด้วยนายกองค์การบริหารส่วนตำบลได้ยื่นเสนอร่างข้อบัญญัติงบประมาณรายจ่ายประจำปีงบประมาณ พ.ศ.2558 เพื่อให้สภาองค์การบริหารส่วนตำบลพิจารณาให้ความเห็นชอบตามมาตรา 87 วรรคหนึ่งและวรรคหกแห่งพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง(ฉบับที่ 6)พ.ศ.2552 รายละเอียดปรากฏตามเอกสารที่ได้จัดส่งให้สมาชิกทุกท่านไปพร้อมกับหนังสือนัดประชุมในครั้งนี้ โดยสรุปร่างข้อบัญญัติงบประมาณรายจ่ายประจำปีฉบับนี้ ได้จัดทำด้วยระบบคอมพิวเตอร์ หรือระบบ e-LAAS แยกเป็น 3 ส่วน คือ

1) ส่วนที่ 1 คำแถลงประกอบงบประมาณรายจ่ายประจำปีงบประมาณ พ.ศ.25587 จำนวน 3 หน้า

2) ส่วนที่ 2 ข้อบัญญัติองค์การบริหารส่วนตำบลเรื่องงบประมาณรายจ่ายประจำปีงบประมาณ พ.ศ.2558 ประกอบด้วย

2.1) หลักการและเหตุผลประกอบร่างข้อบัญญัติงบประมาณรายจ่ายประจำปีงบประมาณ พ.ศ.2558 จำนวน 1 หน้า

2.2) ข้อบัญญัติงบประมาณรายจ่ายประจำปีงบประมาณ พ.ศ.2558 จำนวน 1หน้า

3) ส่วนที่ 3 รายละเอียดประกอบข้อบัญญัติงบประมาณรายจ่ายประจำปีงบประมาณ พ.ศ. 2558 ประกอบด้วย

3.1)รายจ่ายตามแผนงานและงบรายจ่าย จำนวน 4 หน้า

3.2)รายงานประมาณการรายรับ จำนวน 2 หน้า

3.3)รายงานรายละเอียดประมาณการรายรับงบประมาณรายจ่ายทั่วไป จำนวน 3 หน้า

3.4) รายงานประมาณการรายจ่าย จำนวน 31 หน้า

3.5) รายงานรายละเอียดประมาณการรายจ่ายงบประมาณรายจ่ายทั่วไป จำนวน 28 หน้า

และได้เชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้องต่อไป

-4-

เลขานุการสภา อบต. **■** **ข้อกฎหมาย/ระเบียบที่เกี่ยวข้อง ประกอบด้วย**

-พระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึง(ฉบับที่ 6) พ.ศ.2552

**-มาตรา 87 วรรคหนึ่งกำหนดว่า** งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบลให้จัดทำเป็นข้อบัญญัติองค์การบริหารส่วนตำบลและจะเสนอได้ก็แต่โดยนายกองค์การบริหารส่วนตำบล ตามระเบียบและวิธีการที่กระทรวงมหาดไทยกำหนด

**และวรรคหกกำหนดว่า**ในการพิจารณาร่างข้อบัญญัติงบประมาณรายจ่าย ประจำปีหรือร่างข้อบัญญัติงบประมาณรายจ่ายเพิ่มเติม สภาองค์การบริหารส่วนตำบลต้องพิจารณาให้แล้วเสร็จภายในหกสิบวันนับแต่วันที่ได้รับร่างข้อบัญญัตินั้น เมื่อพ้นเวลากำหนดดังกล่าวแล้ว ถ้าหากสภาองค์การบริหารส่วนตำบลพิจารณาไม่แล้วเสร็จให้ถือว่าสภาองค์การบริหารส่วนตำบลให้ความเห็นชอบตามที่นายกองค์การบริหารส่วนตำบลเสนอและให้ดำเนินการตามวรรคสามต่อไป

ประธาน -ได้เชิญนายกองค์การบริหารส่วนตำบลแถลงงบประมาณรายจ่ายประจำปีงบประมาณ พ.ศ.2558 เพื่อให้สมาชิกได้รับทราบและใช้ประกอบการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2558 ในลำดับต่อไป

นายสมบูรณ์ ขลุกเอียด -คำแถลงงบประมาณประกอบงบประมาณรายจ่ายประจำปีงบประมาณ พ.ศ. 2558

(นายก อบต.) -ท่านประธานสภาฯ และสมาชิกสภาองค์การบริหารส่วนตำบลหัวไทร

-บัดนี้ถึงเวลาที่คณะผู้บริหารขององค์การบริหารส่วนตำบลหัวไทร จะได้เสนอร่างข้อบัญญัติ งบประมาณรายจ่ายประจำปีต่อสภาองค์การบริหารส่วนตำบลหัวไทรอีกครั้งหนึ่ง ฉะนั้น ในโอกาสนี้ คณะผู้บริหารองค์การบริหารส่วนตำบลหัวไทรจึงขอชี้แจงให้ท่านประธานและสมาชิกทุกท่านได้ทราบถึงสถานะการคลังตลอดจนหลักการและแนวนโยบายการดำเนินการ ในปีงบประมาณ พ.ศ. 2558 ดังต่อไปนี้

**1. สถานะการคลัง**

1.1 งบประมาณรายจ่ายทั่วไป

ในปีงบประมาณ พ.ศ.2557 ณ วันที่ 25 กรกฎาคม พ.ศ. 2557 องค์กรปกครองส่วนท้องถิ่นมีสถานะการเงิน ดังนี้

1.1.1 เงินฝากธนาคารทั้งสิ้น 39,266,411.60 บาท

1.1.2 เงินสะสม 14,333,264.31 บาท

1.1.3 ทุนสำรองเงินสะสม 11,996,906.39 บาท

1.1.4 รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน 0 โครงการ รวม 0.00 บาท

1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน 0 โครงการ รวม 0.00 บาท

1.2 เงินกู้คงค้าง 0.00 บาท

**2. การบริหารงบประมาณ ในปีงบประมาณ 2557** ณ วันที่ 25 กรกฎาคม พ.ศ. 2557

(1) รายรับจริงทั้งสิ้น 24,662,632.41 บาท ประกอบด้วย

หมวดภาษีอากร จำนวน 711,536.53 บาท

หมวดค่าธรรมเนียม ค่าปรับ และใบอนุญาต จำนวน 309,928.00 บาท

หมวดรายได้จากทรัพย์สิน จำนวน 116,238.60 บาท

หมวดรายได้จากสาธารณูปโภคและการพาณิชย์ จำนวน 158,969.00 บาท

หมวดรายได้เบ็ดเตล็ด จำนวน 201,562.00 บาท

หมวดรายได้จากทุน จำนวน 0.00 บาท

-5-

หมวดภาษีจัดสรร จำนวน 14,123,552.28 บาท

หมวดเงินอุดหนุนทั่วไป จำนวน 9,041,119.09 บาท

(2) เงินอุดหนุนที่รัฐบาลให้โดยระบุวัตถุประสงค์ จำนวน 12,148,964.00 บาท

(3) รายจ่ายจริง จำนวน 16,996,773.11 บาท ประกอบด้วย

|  |  |  |
| --- | --- | --- |
| งบกลาง จำนวน | 1,442,907.28 | บาท |
| งบบุคลากร จำนวน | 5,676,144.00 | บาท |
| งบดำเนินงาน จำนวน | 4,026,801.83 | บาท |
| งบลงทุน จำนวน | 4,186,240.00 | บาท |
| งบรายจ่ายอื่น จำนวน | 25,000.00 | บาท |
| งบเงินอุดหนุน จำนวน | 1,639,680.00 | บาท |

(4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 10,279,064.00 บาท

(5) รายจ่ายที่จ่ายจากเงินสะสม จำนวน 208,138.00 บาท

(6) รายจ่ายที่จ่ายจากเงินทุนสำรองเงินสะสม จำนวน 0.00 บาท

**คำแถลงงบประมาณประกอบงบประมาณรายรับประจำปีงบประมาณ พ.ศ. 2558**

|  |  |  |  |  |
| --- | --- | --- | --- | --- |
|  | | **รายรับจริง ปี 2556** | **ประมาณการ ปี 2557** | **ประมาณการ ปี 2558** |
| **รายได้จัดเก็บ** | |  |  |  |
|  | หมวดภาษีอากร | 631,999.52 | 620,000.00 | 660,000.00 |
|  | หมวดค่าธรรมเนียม ค่าปรับ และใบอนุญาต | 114,030.00 | 102,000.00 | 203,500.00 |
|  | หมวดรายได้จากทรัพย์สิน | 254,953.12 | 200,000.00 | 270,000.00 |
|  | หมวดรายได้จากสาธารณูปโภคและการพาณิชย์ | 147,144.00 | 126,000.00 | 150,000.00 |
|  | หมวดรายได้เบ็ดเตล็ด | 129,590.00 | 50,000.00 | 152,500.00 |
| **รวมรายได้จัดเก็บ** | | **1,277,716.64** | **1,098,000.00** | **1,436,000.00** |
| **รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | |  |  |  |
|  | หมวดภาษีจัดสรร | 18,482,739.11 | 18,502,000.00 | 18,464,000.00 |
| **รวมรายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | | 18,482,739.11 | 18,502,000.00 | 18,464,000.00 |
| **รายได้ที่รัฐบาลอุดหนุนให้องค์กรปกครองส่วนท้องถิ่น** | |  |  |  |
|  | หมวดเงินอุดหนุนทั่วไป | 8,316,666.23 | 8,400,000.00 | 9,100,000.00 |
| **รวมรายได้ที่รัฐบาลอุดหนุนให้องค์กรปกครองส่วนท้องถิ่น** | | 8,316,666.23 | **8,400,000.00** | 9,100,000.00 |
| **รวม** | | **28,077,121.98** | **28,000,000.00** | **29,000,000.00** |

**-6-**

**🖛คำแถลงงบประมาณประกอบงบประมาณรายจ่ายประจำปีงบประมาณ พ.ศ. 2558**

|  |  |  |  |  |
| --- | --- | --- | --- | --- |
| **รายจ่าย** | | **รายจ่ายจริงปี 2556** | **ประมาณการ ปี 2557** | **ประมาณการ ปี 2558** |
| **จ่ายจากงบประมาณ** | |  |  |  |
|  | งบกลาง | 1,021,954.00 | 1,842,960.00 | 1,838,980.00 |
|  | งบบุคลากร | 6,253,943.00 | 7,273,500.00 | 8,399,340.00 |
|  | งบดำเนินงาน | 6,361,904.64 | 8,848,960.00 | 9,574,000.00 |
|  | งบลงทุน | 4,822,260.00 | 8,174,900.00 | 7,246,000.00 |
|  | งบรายจ่ายอื่น | 50,000.00 | 30,000.00 | 30,000.00 |
|  | งบเงินอุดหนุน | 1,200,480.00 | 1,829,680.00 | 1,911,680.00 |
| **รวมจ่ายจากงบประมาณ** | | 19,710,541.64 | 28,000,000.00 | 29,000,000.00 |
| **รวม** | | 19,710,541.64 | 28,000,000.00 | 29,000,000.00 |

**🖛บันทึกหลักการและเหตุผลประกอบร่างข้อบัญญัติงบประมาณรายจ่ายประจำปีงบประมาณ 2558**

|  |  |  |
| --- | --- | --- |
| **ด้าน** | | **ยอดรวม** |
| **ด้านบริหารงานทั่วไป** | |  |
|  | แผนงานบริหารงานทั่วไป | 10,037,840 |
|  | แผนงานการรักษาความสงบภายใน | 410,000 |
| **ด้านบริการชุมชนและสังคม** | |  |
|  | แผนงานการศึกษา | 3,855,180 |
|  | แผนงานสาธารณสุข | 265,000 |
|  | แผนงานสังคมสงเคราะห์ | 534,000 |
|  | แผนงานเคหะและชุมชน | 9,119,000 |
|  | แผนงานสร้างความเข้มแข็งของชุมชน | 825,000 |
|  | แผนงานการศาสนาวัฒนธรรมและนันทนาการ | 715,000 |
| **ด้านการเศรษฐกิจ** | |  |
|  | แผนงานการเกษตร | 850,000 |
|  | แผนงานการพาณิชย์ | 550,000 |
| **ด้านการดำเนินงานอื่น** | |  |
|  | แผนงานงบกลาง | 1,838,980 |
| **งบประมาณรายจ่ายทั้งสิ้น** | | **29,000,000** |

-7-

- ในฐานะนายกองค์การบริหารส่วนตำบล จะบริหารงบประมาณขององค์การบริหารส่วนตำบล ให้เกิดประโยชน์สูงสุดแก่ประชาชนและให้เป็นไปตามงบประมาณรายจ่ายที่ได้ตั้งไว้ จึงขอเสนอร่างข้อบัญญัติงบประมาณรายจ่ายประจำปีงบประมาณ พ.ศ. 2558 เพื่อให้สภาองค์การบริหารส่วนตำบลพิจารณาให้ความเห็นชอบต่อไป

ประธาน -ในการประชุมเพื่อพิจารณาร่างข้อบัญญัติงบประมาณรายจ่ายประจำปี พ.ศ.2558 ในวาระที่ 1(ขั้นรับหลักการ) จะต้องดำเนินการตามขั้นตอนที่กำหนดไว้ ในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่ 2) พ.ศ.2554 ในประเด็นตามลำดับ ดังนี้

**1.ปรึกษาและลงมติว่าจะรับหลักการแห่งร่างข้อบัญญัติงบประมาณรายจ่ายประจำปี พ.ศ.2557 ตามที่นายกองค์การบริหารบริหารส่วนตำบลเสนอหรือไม่**

-ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

**เลขานุการสภา อบต.** ๏ข้อกฎหมาย/ระเบียบที่เกี่ยวข้อง

-ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547และแก้ไขเพิ่มเติมถึง(ฉบับที่2) พ.ศ.2554 ประกอบด้วย

**ข้อ 45 วรรคสาม กำหนดว่า** ญัตติร่างข้อบัญญัติงบประมาณรายจ่ายจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่น มีมติรับหลักการแห่งร่างข้อบัญญัติงบประมาณ นั้น

**ข้อ 47 กำหนดว่า** ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่น จะให้คณะกรรมการสภาท้องถิ่นพิจารณาก่อนรับหลักการก็ได้

**ข้อ 48 กำหนดว่า** ในกรณีที่สภาท้องถิ่นมีมติไม่รับหลักการแห่งร่างข้อบัญญัติงบประมาณให้ประธานสภาท้องถิ่นนำปรึกษาในที่ประชุมสภาท้องถิ่น เพื่อเลือกสมาชิกสภาท้องถิ่นเป็นกรรมการในคณะกรรมการหาข้อยุติตามจำนวนที่กฎหมายว่าด้วยองค์กรปกครองส่วนท้องถิ่นนั้นกำหนด โดยให้นำวิธีการเลือกในข้อ 12 แห่งระเบียบนี้มาใช้โดยอนุโลม แล้วแจ้งมติไม่รับหลักการแห่งร่างข้อบัญญัติงบประมาณและรายชื่อกรรมการหาข้อยุติฝ่ายสภาท้องถิ่น กรณีองค์การบริหารส่วนจังหวัดหรือเทศบาล ให้แจ้งผู้ว่าราชการจังหวัดทราบ กรณีองค์การบริหารส่วนตำบลให้แจ้งนายอำเภอทราบ ทั้งนี้ให้ดำเนินการภายในสามวันนับแต่วันที่สภาท้องถิ่นมีมติไม่รับหลักการ

-ให้ประธานท้องถิ่นทำหนังสือแจ้งมติของสภาท้องถิ่นมีมติไม่รับหลักการแห่งร่างข้อบัญญัติงบประมาณให้ผู้บริหารทราบในวันถัดจากวันที่สภาท้องถิ่นมีมติไม่รับหลักการ

-ร่างข้อบัญญัติงบประมาณที่ผ่านการพิจารณาของคณะกรรมการหาข้อยุติ ตามวรรคหนึ่งให้สภาท้องถิ่นนำเข้าพิจารณาในวาระที่สองและวาระที่สาม ตามลำดับ

-8-

-และได้สรุปโครงการพัฒนาภายในหมู่บ้านต่างๆที่ตั้งไว้ตามร่างข้อบัญญัติงบประมาณรายจ่ายประจำปีงบประมาณ พ.ศ.2558 ซึ่งปรากฏในส่วนที่ 3 งบลงทุนค่าที่ดินและสิ่งก่อสร้าง ค่าก่อสร้างสิ่งสาธารณูปโภค ดังนี้

1) ก่อสร้างถนนคอนกรีตเสริมเหล็กซอยเกษตร(ตอน1) หมู่ที่ 10 ตำบลหัวไทร ตั้งไว้ 1,919,000 บาท

2) ก่อสร้างถนนคอนกรีตเสริมเหล็กซอยนางน้อย หมู่ที่ 1 ตำบลหัวไทร ตั้งไว้ 598,000 บาท

3) ก่อสร้างถนนคอนกรีตเสริมเหล็กสายท่าเสาร์ –บ้านหนำหยอม หมู่ที่ 6 ตำบลหัวไทร ตั้งไว้ 1,036,000 บาท

4)ก่อสร้างถนนคอนกรีตเสริมเหล็กสายในอ่าว-ประตูน้ำ หมู่ที่ 3 ตำบลหัวไทร ตั้งไว้ 1,611,000 บาท

5) ก่อสร้างถนนคอนกรีตเสริมเหล็กสายริมคลองอิมอญ หมู่ที่ 12 ตำบลหัวไทร ตั้งไว้ 506,000 บาท

6) ปรับปรุงถนนสายคอสะพานหนองบอน-ถนนเลี่ยงเมือง หมู่ที่ 9 ตำบลหัวไทร ตั้งไว้ 183,000 บาท

7) ปรับปรุงถนนสายเหมืองดาดคอนกรีต หมู่ที่ 4,8 ตำบลหัวไทร ตั้งไว้ 461,000 บาท

8) ปรับปรุง/ต่อเติมศาลาเอนกประสงค์ หมู่ที่ 7 ตำบลหัวไทร ตั้งไว้ 145,000 บาท

9) ก่อสร้างระบบหอถังประปา หมู่ที่ 11 ตำบลหัวไทร ตั้งไว้ 392,000 บาท

10) ติดตั้งระบบกรองน้ำประปาบาดาลสำหรับชุมชน หมู่ที่ 2 ตำบลหัวไทร ตั้งไว้ 158,000 บาท

-สำหรับรายละเอียดต่างๆจะปรากฎตามร่างข้อบัญญัติงบประมาณรายจ่ายประจำปีฉบับนี้ ในส่วนที่ 3 รายงานรายละเอียดประมาณการรายจ่ายงบประมาณรายจ่ายทั่วไปประจำปีงบประมาณพ.ศ.2558

ประธาน -จึงขอเชิญสมาชิกในที่ประชุมอภิปรายในหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2558 ต่อไป

ที่ประชุม -สมาชิกได้ตรวจสอบอย่างละเอียดและรอบคอบแล้ว ไม่มีผู้ใดประสงค์จะอภิปรายในหลักการแห่งร่างข้อบัญญัติงบประมาณรายจ่ายประจำปี พ.ศ.2558 ตามที่นายกองค์การบริหารส่วนตำบลเสนอ

ประธาน -ในเมื่อได้ให้เวลาพอสมควรแล้ว แต่ไม่มีสมาชิกท่านใดประสงค์จะอภิปรายจึงได้เรียกสมาชิกเข้าที่ประชุม และตรวจนับองค์ประชุมอีกครั้งหนึ่ง ปรากฏว่ามีสมาชิกเข้าร่วมประชุม 24 คน(ไม่รวมเลขานุการสภาองค์การบริหารส่วนตำบล) เป็นอันครบองค์ประชุม

และขอให้สมาชิกในที่ประชุมพิจารณาว่าจะลงมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2558 ตามที่นายกองค์การบริหารส่วนตำบลเสนอหรือไม่

มติที่ประชุม -ลงมติรับหลักการร่างข้อบัญญัติงบประมาณรายจ่ายประจำปีงบประมาณ พ.ศ. 2558 ด้วยมติเสียงข้างมาก (รับหลักการ 23 เสียง ยกเว้นประธานงดออกเสียง)

ประธาน **2**.**การพิจารณาตั้งคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2558**

**-9-**

-เมื่อสภาองค์การบริหารส่วนตำบล ได้ลงมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2558 ในวาระที่หนึ่ง ไปแล้ว จึงขอให้สภาองค์การบริหารส่วนตำบลเลือกคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2558 จำนวนไม่น้อยกว่าสามคนแต่ไม่เกินเจ็ดคน

-ขอเชิญเลขานุการสภาองค์การบริหารส่วนตำบล ชี้แจงข้อกฎหมายหรือระเบียบ ที่เกี่ยวข้องต่อไป

เลขานุการสภา อบต. **๏ข้อกฎหมาย/ระเบียบที่เกี่ยวข้อง**

-ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่2) พ.ศ.2554

**- ข้อ 103 (1) กำหนดว่า** คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

**-ข้อ 105 กำหนดว่า** ภายใต้ข้อบังคับข้อ 103และ ข้อ 104 สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ ตามความจำเป็นแก่กิจการในหน้าที่ของสภาท้องถิ่น ดังนี้

1. คณะกรรมการแปรญัตติร่างข้อบัญญัติ

-**ข้อ 106 กำหนดว่า** กรรมการสภาท้องถิ่นพ้นจากหน้าที่เมื่อ

(4) เลือกคณะกรรมการท้องถิ่นขึ้นใหม่หรืองานที่ได้รับมอบหมายเสร็จสิ้นลง

**-ข้อ107 กำหนดว่า** ภายใต้ข้อบังคับข้อ 103 วิธีเลือกคณะกรรมการสภาท้องถิ่นให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมี สมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง

การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น และให้นำวิธีการเลือกตามข้อ 12 มาใช้บังคับโดยอนุโลม

**-ข้อ 12 กำหนดว่า** วิธีเลือกรองประธานสภาท้องถิ่นให้นำความในมาตรา 8 มาใช้บังคับโดยอนุโลม

กรณีที่กฎหมายว่าด้วยองค์กรปกครองส่วนท้องถิ่นกำหนดให้สภาท้องถิ่นใดมีรองประธานสภาท้องถิ่นได้มากกว่าหนึ่งคน ให้เลือกรองประธานสภาท้องถิ่นคนที่หนึ่งก่อน แล้วจึงเลือกรองประธานสภาท้องถิ่นที่หนึ่งก่อน แล้วจึงเลือกรองประธานสภาท้องถิ่นในลำดับถัดไปทีละคนจนกว่าจะครบตามจำนวนที่พึงมี

ประธาน -จึงเสนอให้ที่ประชุมพิจารณาว่าจะกำหนดให้มีคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2558 ในครั้งนี้ จำนวนกี่คน(ไม่น้อยกว่าสามคนแต่ไม่เกินเจ็ดคน)

นายดำรงค์ ทิพย์กองลาศ -เสนอให้มีคณะกรรมการแปรญัตติร่างข้อบัญญัติงบประมาณรายจ่ายประจำปี

(สมาชิกสภา อบต.) งบประมาณ พ.ศ. 2558 จำนวน สาม คน

ผู้รับรอง 1)นางณิชา จันทร์ศรี 2) นางสุดา วงศ์พานิช

ประธาน -ไม่ทราบว่ามีสมาชิกท่านใดเสนอเป็นอย่างอื่นหรือไม่

-10-

ที่ประชุม -ไม่มี

ประธาน -เมื่อไม่มีสมาชิกท่านใดเสนอเป็นอย่างอื่นอีก เป็นอันว่าสภาองค์การบริหารส่วนตำบล กำหนดให้มีคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2558 จำนวน สามคน

-ขั้นตอนต่อไปขอให้ที่ประชุมเสนอชื่อสมาชิกที่เห็นสมควรเป็นคณะกรรมการแปรญัตติฯ โดยเลือกทีละคนจนกว่าจะครบจำนวนสามคน ตามลำดับ และการเสนอชื่อให้เสนอได้โดยไม่จำกัดจำนวน พร้อมทั้งให้มีผู้รับรองอย่างน้อยสองคนด้วย

-จึงเสนอให้ที่ประชุมเสนอรายชื่อสมาชิกที่เห็นสมควรเป็นคณะกรรมการแปรญัตติฯในลำดับที่ 1

นายดำรงค์ ทิพย์กองลาศ -เสนอนางณิชา จันทร์ศรี ตำแหน่ง สมาชิกสภาองค์การบริหารส่วนตำบล หมู่ที่ (สมาชิกสภา อบต.) 2 เป็นคณะกรรมการแปรญัตติฯ คนที่ 1

ผู้รับรอง 1) นางจุฑามาศ แก้วจันทร์ 2) นางปราณี วิเศษประไพ

ประธาน -ไม่ทราบว่ามีสมาชิกท่านใดเสนอชื่อสมาชิกท่านอื่นเพิ่มเติมอีกหรือไม่

ที่ประชุม -ไม่มี-

ประธาน -เมื่อไม่มีสมาชิกท่านใดเสนอเพิ่มเติมเป็นอันว่า นางณิชา จันทร์ศรี ตำแหน่ง สมาชิกสภาองค์การบริหารส่วนตำบลหมู่ที่ 2 ได้รับเลือกเป็นคณะกรรมการแปรญัตติฯ คนที่ 1

-จึงเสนอให้ที่ประชุมเสนอรายชื่อสมาชิกที่เห็นสมควรเป็นคณะกรรมการแปรญัตติฯ คนที่2

นางกุลธิรัตน์ กาฬวัจนะ -เสนอนายอดิศักดิ์ แสงอุไร ตำแหน่ง สมาชิกสภาองค์การบริหารส่วน

(สมาชิกสภา อบต.) ตำบล หมู่ที่ 1 เป็นคณะกรรมการแปรญัตติฯ คนที่ 2

ผู้รับรอง 1) นางมาลี เพ็ชรกูล 2) นายสมามารถ ปราดจัน

ประธาน -ไม่ทราบว่ามีสมาชิกท่านใดเสนอรายชื่อสมาชิกท่านอื่นเพิ่มเติมอีกหรือไม่

ที่ประชุม -ไม่มี-

ประธาน -เมื่อไม่มีสมาชิกท่านใดเสนอเพิ่มเติมเป็นอันว่า นายอดิศักดิ์ แสงอุไร ตำแหน่ง สมาชิกสภาองค์การบริหารส่วนตำบลหัวไทร หมู่ที่ 1 ได้รับเลือกเป็นคณะกรรมการแปรญัตติฯ คนที่ 2

-จึงเสนอให้ที่ประชุมเสนอรายชื่อสมาชิกที่เห็นสมควรเป็นคณะกรรมการแปรญัตติฯ คนที่ 3

นายสมมารถ ปราดจัน -เสนอนายสุชาติ พุ่มหมอ ตำแหน่ง สมาชิกสภาองค์การบริหารส่วนตำบลหัวไทร (สมาชิกสภา อบต.) หมู่ที่ 9 เป็นคณะกรรมการแปรญัตติฯ คนที่ 3

ผู้รับรอง 1) นายบุญรับ สีพุธสุข 2) นายพบ นวลปาน

ประธาน -ไม่ทราบว่ามีสมาชิกท่านใดเสนอชื่อสมาชิกท่านอื่นเพิ่มเติมอีกหรือไม่

ที่ประชุม -ไม่มี-

ประธาน -เมื่อไม่มีสมาชิกท่านใดเสนอเพิ่มเติมเป็นอันว่า นายสุชาติ พุ่มหมอ ตำแหน่ง สมาชิกสภาองค์การบริหารส่วนตำบลหัวไทร หมู่ที่ 9 ได้รับเลือกเป็นคณะกรรมการแปรญัตติฯ คนที่ 3

-**สรุปว่าคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.2558 จำนวน 3 คน ประกอบด้วย**

1)นางณิชา จันทร์ศรี ตำแหน่ง สมาชิกสภาองค์การบริหารส่วนตำบล หมู่ที่ 2

2)นายอดิศักดิ์ แสงอุไร ตำแหน่ง สมาชิกสภาองค์การบริหารส่วนตำบล หมู่ที่ 1

3)นายสุชาติ พุ่มหมอ ตำแหน่งสมาชิกสภาองค์การบริหารส่วนตำบล หมู่ที่ 9

-11-

-จึงเชิญให้เลขานุการสภาองค์การบริหารส่วนตำบล เป็นผู้นัดประชุมคณะกรรมการ แปรญัตติฯในครั้งแรกเพื่อให้มีการเลือกประธานกรรมการและเลขานุการฯต่อไป

เลขานุการสภา อบต. -ได้แจ้งนัดประชุมคณะกรรมการแปรญัตติฯ ครั้งแรก เพื่อให้มีการเลือกประธานกรรมการและเลขานุการฯ ในวันที่ 1 สิงหาคม 2557 ตั้งแต่เวลา 13.00 น. เป็นต้นไป ณ ห้องประชุมกิจการสภาองค์การบริหารส่วนตำบลหัวไทร

ประธาน **3. การพิจารณากำหนดระยะเวลาเสนอคำแปรญัตติต่อคณะกรรมการแปรญัตติฯ**

-ให้สภาองค์การบริหารส่วนตำบลพิจารณากำหนดระยะเวลาในการเสนอคำแปรญัตติต่อคณะกรรมการแปรญัตติฯ โดยระยะเวลาที่กำหนดจะต้องไม่น้อยกว่า 24 ชั่วโมงนับแต่สภาองค์การบริหารส่วนตำบลรับหลักการแห่งร่างข้อบัญญัติงบประมาณรายจ่ายฉบับนี้พร้อมทั้งให้กำหนดสถานที่เสนอคำแปรญัตติไว้ด้วย

-จึงเชิญเลขานุการสภาองค์การบริหารส่วนตำบลชี้แจงข้อกฎหมายหรือระเบียบที่เกี่ยวข้อง

เลขานุการสภา อบต. **๏ข้อกฎหมาย/ระเบียบที่เกี่ยวข้อง**

**-ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547แก้ไขเพิ่มเติมถึง(ฉบับที่2) พ.ศ.2554**

-**ข้อ 45 วรรคสาม กำหนดว่า** ญัตติร่างข้อบัญญัติงบประมาณรายจ่ายจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่น มีมติรับหลักการแห่งร่างข้อบัญญัติงบประมาณ นั้น

-**ข้อ 49 วรรคหนึ่งกำหนดว่า** ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

**วรรคสองกำหนดว่า** ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

**และวรรคสามกำหนดว่า** การเสนอคำแปรญัตติให้อนุโลมใช้ตามแบบท้าย ระเบียบนี้

-**ข้อ 59 กำหนดว่า**การแปรญัตติร่างข้อบัญญัติงบประมาณรายจ่ายจะกระทำได้เฉพาะการลดรายจ่ายหรือการขอลดจำนวนเงินที่ขออนุมัติจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ

คำแปรญัตติให้เสนอล่วงหน้า เป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ 45 วรรคสามและข้อ 49 วรรคหนึ่ง

ประธาน -จึงเสนอให้ที่ประชุมพิจารณากำหนดระยะเวลาเสนอคำแปรญัตติคณะกรรมการแปรญัตติฯต่อไป

นายสุชาติ พุ่มหมอ -เสนอให้กำหนดระยะเวลาเสนอคำแปรญัตติต่อคณะกรรมการแปรญัตติฯ ตั้งแต่หลัง

(สมาชิกสภา อบต.) ปิดประชุมในวันนี้ (วันที่ 1 สิงหาคม 2557 เวลา 12.30 น.) จนถึงวันที่ 4 สิงหาคม 2557 เวลา 12.00น.โดยใช้สถานที่ ณ ห้องกิจการสภาองค์การบริหารส่วนตำบลหัวไทร

ประธาน -ไม่ทราบว่าสมาชิกท่านใดเสนอเพิ่มเติมอีกหรือไม่

-12-

ที่ประชุม -ไม่มี

ประธาน -เมื่อไม่มีสมาชิกท่านใดเสนอเป็นอย่างอื่น จึงถือว่าสมาชิกสภาองค์การบริหารส่วนตำบลได้กำหนดระยะเวลาเสนอคำแปรญัตติต่อคณะกรรมการแปรญัตติฯตั้งแต่หลังปิดประชุมในครั้งนี้ (วันที่ 1 สิงหาคม 2557 เวลา 12.30 น.)จนถึงวันที่ 4 สิงหาคม 2557 เวลา 12.00 น. และกำหนดสถานที่ยื่นคำแปรญัตติต่อคณะกรรมการแปรญัตติฯ ณ ห้องกิจการสภาองค์การบริหารส่วนตำบลหัวไทร

-จึงขอให้สมาชิกสภาองค์การบริหารส่วนตำบลและผู้บริหารฯที่ประสงค์จะแก้ไขหรือเพิ่มเติมร่างข้อบัญญัติงบประมาณรายจ่ายประจำปีงบประมาณ พ.ศ. 2558 ให้ยื่นเสนอคำแปรญัตติต่อคณะกรรมการแปรญัตติฯภายในระยะเวลาและสถานที่กำหนด

ประธาน **4.การพิจารณากำหนดระยะเวลาพิจารณาคำแปรญัตติที่คณะกรรมการแปรญัตติ ได้รับไว้**

-ในลำดับต่อไป ให้ที่ประชุมพิจารณากำหนดระยะเวลาพิจารณาคำแปรญัตติที่คณะกรรมการ แปรญัตติได้รับไว้จากสมาชิกสภาฯหรือผู้บริหารฯที่ประสงค์ขอแปรญัตติว่าจะให้คณะกรรมการแปรญัตติฯดำเนินการพิจารณาคำแปรญัตติแห่งร่างข้อบัญญัติงบประมาณรายจ่ายประจำปีงบประมาณ พ.ศ.2558 ให้แล้วเสร็จภายในระยะเวลาใด

-เชิญเลขานุการสภาองค์การบริหารส่วนตำบลชี้แจงข้อกฎหมายหรือระเบียบที่เกี่ยวข้อง

เลขานุการสภา อบต. **๏ข้อกฎหมาย/ระเบียบที่เกี่ยวข้อง**

**-ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่2) พ.ศ.2554**

**-ข้อ 115 กำหนดว่า** คณะกรรมการสภาท้องถิ่นจะกำหนดนัดประชุมเมื่อใดให้แจ้งให้ผู้บริหารท้องถิ่น สมาชิกสภาท้องถิ่น ผู้เสนอญัตติ และผู้แปรญัตติทราบล่วงหน้า ไม่น้อยกว่ายี่สิบสี่ชั่วโมงก่อนกำหนดเวลานัดประชุม

เมื่อมีการประชุมคณะกรรมการสภาท้องถิ่นตามกำหนดที่นัดหมาย ถ้าผู้แปรญัตติไม่มาชี้แจงตามนัดเป็นเวลาเกินสามสิบนาที นับแต่เวลาที่คณะกรรมการสภาท้องถิ่นได้เริ่มประชุมในวันนั้นให้ถือว่าผู้แปรญัตติได้ถอนคำแปรญัตตินั้นแล้ว เว้นแต่ผู้แปรญัตติจะมีความจำเป็นที่ไม่อาจมาชี้แจงได้ และการประชุมเรื่องนั้นยังไม่เสร็จสิ้น คณะกรรมการสภาท้องถิ่นจะรับพิจารณาคำแปรญัตตินั้นต่อไปก็ได้

**-ข้อ 116 กำหนดว่า** หากคณะกรรมการสภาท้องถิ่นดำเนินการไม่แล้วเสร็จภายในเวลาที่สภาท้องถิ่นกำหนดให้ประธานกรรมการรายงานต่อประธานสภาท้องถิ่น โดยด่วน

ในกรณีตามวรรคหนึ่ง ถ้าอยู่ในสมัยประชุม ให้ประธานสภาท้องถิ่นเสนอต่อ ที่ประชุมสภาท้องถิ่น เพื่อลงมติให้ขยายเวลาที่กำหนดไว้ หรือให้กำหนดการตามที่สภาท้องถิ่นเห็นสมควร แต่ถ้าอยู่นอกสมัยประชุมและคณะกรรมการสภาท้องถิ่นมีอำนาจประชุมนอกสมัยประชุมได้ตามข้อ 111 วรรคหนึ่ง ให้ประธานสภาท้องถิ่นมีอำนาจอนุญาตขยายเวลาที่กำหนดไว้ตามที่เห็นสมควร แล้วรายงานให้สภาท้องถิ่นทราบในการประชุมสภาท้องถิ่นสมัยต่อไป

ประธาน -จึงเสนอให้ที่ประชุมพิจารณากำหนดระยะเวลาพิจารณาคำแปรญัตติที่คณะกรรมการ แปรญัตติฯได้รับไว้

-13-

นายสุชาติ พุ่มหมอ -เสนอให้คณะกรรมการแปรญัตติฯพิจารณาคำแปรญัตติที่ได้รับไว้รวมทั้งการพิจารณา

(สมาชิกสภา อบต.) ร่างข้อบัญญัติงบประมาณรายจ่ายประจำปีงบประมาณ พ.ศ. 2558 ให้แล้วเสร็จ ภายในระยะเวลาระหว่างวันที่ 5 สิงหาคม 2557 เวลา 13.00 น.จนถึงวันที่ 7 สิงหาคม 2557 เวลา 16.30 น. ณ ห้องกิจการสภาองค์การบริหารส่วนตำบลหัวไทร

ประธาน -ไม่ทราบว่ามีสมาชิกท่านใดเสนอเป็นอย่างอื่นหรือไม่

ที่ประชุม -ไม่มี

ประธาน -เมื่อไม่มีสมาชิกท่านใดเสนอเป็นอย่างอื่นอีก จึงถือว่าสภาองค์การบริหารส่วนตำบลได้กำหนดระยะเวลาพิจารณาคำแปรญัตติที่คณะกรรมการแปรญัตติฯได้รับไว้ รวมทั้งการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2557 ให้แล้วเสร็จภายในระยะเวลาระหว่างวันที่ 5 สิงหาคม 2557 เวลา 13.00 น. จนถึงวันที่ 7 สิงหาคม 2557 เวลา 16.30 น. ณ ห้องกิจการสภาองค์การบริหารส่วนตำบลหัวไทร

-และในการแปรญัตตินั้นจะต้องไม่เป็นลักษณะต้องห้ามตามข้อ 60 และข้อ61 แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่ 2) พ.ศ.2554

ระเบียบวาระที่ 6 **เรื่องอื่นๆ**

ประธาน -ได้แจ้งให้สมาชิกทุกท่านเข้าร่วมกิจกรรม 5 ส.ซึ่งทางองค์การบริหารส่วนตำบลจะจัดขึ้นในวันที่ 4 สิงหาคม 2557 เวลา 09.00 น. เพื่อพัฒนาบริเวณรอบๆที่ทำการองค์การบริหารส่วนตำบลและขอความร่วมมือให้นำมีดพร้ามาด้วย

-สำหรับการจัดกิจกรรมวันแม่แห่งชาติ ในวันที่ 12 สิงหาคม 2557 ขอให้ทุกท่านเข้าร่วมกิจกรรมดังกล่าวโดยพร้อมเพรียงกันด้วย โดยองค์การบริหารส่วนตำบลจะแจ้งหนังสือให้ทราบอีกครั้งหนึ่ง

-และได้ขอเชิญให้สมาชิกในที่ประชุมเสนอเรื่องอื่นๆ

นายบุญรับ สีพุธสุข -ได้หารือเรื่องการสูบน้ำสถานีสูบน้ำด้วยไฟฟ้าบ้านหนองบอน ซึ่งขณะนี้กำลังเปิด

(สมาชิกสภา อบต.) เครื่องสูบน้ำอยู่ น่าจะกำหนดวันปิดเครื่องสูบน้ำให้ชัดเจนด้วย เนื่องจากปริมาณเพียงพอต่อความต้องการของเกษตรกรที่ร้องขอให้สูบน้ำแล้ว เพราะจะทำให้สิ้นเปลื้องค่ากระแสไฟฟ้า โดยจะต้องสูบน้ำให้เกษตรกรอย่างน้อย 3 รอบ

นายสุพล ปานถาวร -เสนอเรื่องถนนลาดยางทางหลวงชนบท หมายเลข 3090 (สายหัวไทร-เขาพังไกร)

(สมาชิกสภา อบต.) -เนื่องจากขณะนี้ผิวจราจรชำรุด ระยะทางรวมประมาณ 700 เมตร บริเวณเขตหมู่ที่ 7 ตำบลหัวไทร ทำให้ประชาชนผู้สัญจรไปมาได้รับความเดือดร้อนเป็นอย่างมาก จึงขอฝากให้ผู้บริหารฯเร่งประสานกับหน่วยงานที่รับผิดชอบดำเนินการซ่อมแซมถนนสายดังกล่าว ให้ด้วย

ประธาน -ขอเชิญนายกองค์การบริหารส่วนตำบลชี้แจงตามที่สมาชิกสอบถาม

นายสมบูรณ์ ขลุกเอียด -เรื่องการขาดแคลนน้ำเพื่อการทำนาของหมู่ที่ 9,10,11และหมู่ที่ 12 นั้น สามารถ

(นายก อบต.) สูบน้ำจากสถานีสูบน้ำด้วยไฟฟ้าบ้านหนองบอนให้การช่วยเหลือได้ โดยที่ผ่านมาประชาชนที่ทำนาในบริเวณดังกล่าว ได้มาขอให้เปิดเครื่องสูบน้ำและจะเป็นผู้เสียค่ากระแสไฟฟ้าเอง โดยเก็บไร่ละ 100 บาท เพราะขณะนี้องค์การบริหารส่วนตำบลไม่มีงบประมาณสำหรับค่ากระแสไฟฟ้าของสถานีสูบน้ำดังกล่าว และหากว่าผู้ที่ทำนาบอกว่าปริมาณเพียงพอแล้ว ก็ให้ตกลงกันเองสามารถปิดเครื่องสูบน้ำได้เลย

-สำหรับเรื่องการซ่อมแซมถนนลาดยางสายหัวไทร-เขาพังไกร ทางเจ้าหน้าที่ฝ่ายช่างสำรวจของกรมทางหลวงชนบท ได้ลงพื้นที่มาสำรวจแล้ว แต่การดำเนินงานอาจล่าช้าไปบ้าง เพราะต้องของบประมาณจากส่วนที่เกี่ยวข้อง ไม่ได้ใช้งบประมาณขององค์การบริหารส่วนตำบล

ประธาน -ไม่ทราบว่ามีสมาชิกท่านใดเสนอเรื่องอื่นๆอีกหรือไม่

ที่ประชุม -ไม่มี

ประธาน -เมื่อไม่มีสมาชิกท่านใดเสนอเรื่องอื่นๆจึงได้นัดประชุมสภาองค์การบริหารส่วนตำบล สมัยประชุมสามัญ สมัยที่ 3 ประจำปี 2557 ครั้งที่ 2 ในวันที่ 14 สิงหาคม 2557 ตั้งแต่เวลา 10.00 น. เป็นต้นไป ณ ห้องประชุมองค์การบริหารส่วนตำบลหัวไทร เพื่อพิจารณาร่างข้อบัญญัติงบประมาณรายจ่ายประจำปี พ.ศ. 2558 ในวาระที่ 2 และวาระที่ 3 ขอให้สมาชิกมาประชุมโดยพร้อมเพรียงกันด้วย

-และกล่าวปิดประชุม

ปิดประชุมเวลา 12.00 น.

(ลงชื่อ) ผู้บันทึกรายงานการประชุม

(นายเสน่ห์ อ่อนเกตุพล )

เลขานุการสภาองค์การบริหารส่วนตำบลหัวไทร

(ลงชื่อ) ประธานกรรมการตรวจสอบรายงานการประชุม

( นางปราณี วิเศษประไพ )

(ลงชื่อ) กรรมการตรวจสอบรายงานการประชุม

( นายพิศทยา พลายด้วง )

(ลงชื่อ) กรรมการและเลขานุการตรวจสอบรายงานการประชุม

( นางกุลธิรัตน์ กาฬวัจนะ )

⏹การรับรองรายงานการประชุม

...............................................................................................................................................................

.........................................................................................................................................................................

(ลงชื่อ)

( นายพิทยา สุทธิสมพร )

ประธานสภาองค์การบริหารส่วนตำบลหัวไทร